Jeugbediening (Geloofsvorming) – NG Kerk
Posted on 1st October 2018 1st October 2018 by NGKnetwerk
Die jeug kan nie langer geïgnoreer word nie. “Vandag is daar 80 state in die wêreld wat ’n mediaanouderdom van 25 of minder het. As ’n groep het hierdie lande ’n disproporsionele impak op wêreldgebeure. Sedert die 1970’s het nagenoeg 80% van alle gewapende burgerlike en etniese geweld ontstaan in lande met sterk jeugpopulasies” – Moisés Naím Die bediening van die NG Kerk aan haar jeug was vir jare in ʼn baie effektiewe netwerk georganiseer wat op Algemene Sinodale vlak saamgetrek is. Lees verder op die Jeug en Geloofsvorming verslag.
Jeug- en Geloofsvorming verslag 2015
Ds Johan Avenant (Voorsitter): tel 012 661 9048, sel 072 287 4045, e-pos jcaven@netactive.co.za
Ds Tienie Bosman
Ds Alex Clark
Dr Charlene van der Walt
Ds Wynand van Niekerk
Ds Mynhardt van Zyl
Dr Paul du Toit
Die Algemene Sinode is daartoe verbind om as deel van die NG Kerk se publieke getuienis ’n aktiewe rolspeler in die openbare gesprek oor die onderwys te wees.
Verslag Algemene Sinode 2013
Verslag Algemene Sinode 2011: Die Algemene Sinode van 2011 gee opdrag aan ’n taakspan om die kerkverband oor die onderwys te adviseer. Volgens dié opdrag moet aandag gegee word aan die volgende:
’n program wat deur gemeentes gebruik kan word om betrokke te raak by skole;
’n afrondingsjaar as alternatief vir bestaande moontlikhede;
moontlikhede rondom die aanwending van jeugwerkers in skole;
in watter mate die Hugenote Kollege en soortgelyke sentra ten beste aangewend kan word vir die onderwys.
Die Algemene Sinode bevestig dat in gehoorsaamheid aan die verbondsbelofte van ouers, ouers en die kerk verantwoordelikheid moet aanvaar vir die verbondsonderrig (kategese) van hul gedoopte kinders sodat hulle gelei word tot ’n toe-eiening van die heil (belydenisaflegging) wat nie aan ’n bepaalde ouderdom gekoppel kan word nie
Die Algemene Sinode het tydens sy sitting in 2011 opdrag gegee dat navorsing gedoen word om aktuele jeugkwessies en relevante tendense in jeugbediening te identifiseer om die kerk sodoende te adviseer en te verseker dat effektiewe jeugbediening plaasvind. ’n Projekspan is goedgekeur en het in 2013 begin met sy werk.
Die projekspan wil met die navorsing ’n holistiese beskrywing gee van jongmense (14-35 jaar) en hul geloofslewe in verskillende denominasies om tot ’n beter verstaan van hul identiteit te kom.
Daar word gefokus op twee hoofkonsepte in die navorsing, naamlik ’n deeglike profiel van jongmense asook hul persepsie en opinies rondom sake wat veral die bediening van die kerk aan jongmense raak. Die navorsing wil tendense identifiseer wat die kerk kan help om jongmense beter te bedien.
Die navorsingsproses het oor twee jaar plaasgevind (2013-2014).
Die proses sluit die formulering en ontwikkeling van die vraelys asook die implementering en afhandeling van die totale projek in.
Navorsingsprojek: Kerklike jongmense en geloof in Suid- Afrika
Basiese demografiese inligting
Verhoudings en die huwelik
Kerkdeelname en ervaring
Geloof en God
Vir verdere inligting kan die webwerf www.youthresearch.co.za besoek word. Daar is ‘n boek saamgestel: Skokkend Positief waarin die navorsing in artikels verwerk is wat bestel kan word by www.bybelmedia.org.za